"تورکیه یئنی نوع کروناویروس‌دان اؤلوم سایینا گؤره 1 میلیونا دوشن 57 اؤلوم فاکتی ایله 47-جی یئرده‌دیر، خسته‌لیگه یولوخما سایینا گؤره ایسه بیر میلیونا دوشن 2151 یولوخما ایله 51-جی یئرده‌دیر".
بونو تورکیه-‌نین ساغلیق ناظیری فخرالدین قوجا یئنی نوع کروناویروسلا (کووید-19) موباریزه تدبیرلریله باغلی یارادیلان علم قورومونون توپلانتی‌سیندان سونرا بیلدیریب.
ناظیر دئییب کی، تورکیه عمومی‌لیکده خسته‌لیگه یولوخما سایینا گؤره 2،67%-له 81-جی یئرده‌دیر. ناظیر سون بیر آیدا، سون بیر هفته و سون 3 گونده تورکیه‌-نین شهرلری عذره اینفکسیونا یولوخما و اؤلوم سای‌لارینی آچیقلاییب و موقاییسه‌لر آپارا‌راق دئییب کی، ان چوخ وفات سایینا گوموش حانه، ان آز اؤلوم حالینا ایسه کیلیس بؤلگه‌سینده راست گلینیب.
ناظیر بیلدیریب کی، ایستانبول، آنکارا و بورسا شهرلرینده ماسک‌دان ایستیفاده مجبوریتی علم قورومونون سون توپلانتی‌سیندا توصیه ائدیلیب، اما قارشی‌داکی گون‌لرده هفته سونو قرنطینه رژیمی‌نین تطبیق اولونماسی قورومدا موذاکیره اولونماییب.
